**ELŐTERJESZTÉS**

Tiszavasvári Város Önkormányzata Képviselő-testületének

2017. június 29-én

tartandó ülésére

Az előterjesztés tárgya: **A Tiszavasvári Általános Iskola intézményvezető-helyettesi beosztás ellátására benyújtott pályázat véleményezéséről**

Iktatószám: 901-14 /2017.

Melléklet: 1 db pályázat, pályázati kiírás

A napirend előterjesztője: Dr. Fülöp Erik polgármester

Az előterjesztést készítette: Fenyvesi-Nagy Emese köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés: nincs

……………………………………………………………………………………………………………………………………………………………………………………………………

Tiszavasvári, 2017. június 16.

**Fenyvesi-Nagy Emese**

 köztisztviselő

**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

Témafelelős: Fenyvesi-Nagy Emese

**ELŐTERJESZTÉS**

**- a Képviselő-testülethez –**

**A Tiszavasvári Általános Iskola intézményvezető-helyettesi beosztás ellátására benyújtott pályázat véleményezéséről**

**Tisztelt Képviselő-testület!**

Az Emberi Erőforrások Minisztere a Közalkalmazottak jogállásáról szóló 1992. évi XXXIII. törvény 20/A. § alapján pályázatot írt ki a Nyíregyházi Tankerületi Központ fenntartásában működő Tiszavasvári Általános Iskola intézményvezető-helyettes beosztás álláshelyére. A nemzeti köznevelésről szóló 2011. évi CXC. törvény 83. § (3)-(4) bekezdése értelmében a fenntartónak a vezető megbízásával összefüggő döntése vagy véleménye kialakítása előtt ki kell kérnie a vagyonkezelésében levő ingatlan tulajdonos önkormányzatának véleményét.

A pályázat beadási határideje 2017. május 31. napján lejárt, az intézményvezetői beosztás ellátására egy pályázat érkezett: Szabó András Károly részéről. A Nyíregyházi Tankerületi Központ megküldte az önkormányzat területén működő tagintézmény intézményvezető-helyettes beosztásra beérkezett pályázatot véleményezés céljából. A véleményezés határideje 2017. július 9. napján jár le.

A pályázati anyag az előterjesztés 1. számú melléklete, a pályázati kiírás szövegét pedig az előterjesztés 2. számú melléklete tartalmazza.

A pályázó nyilatkozatában vállalta, hogy hozzájárul a benyújtott pályázati anyag sokszorosításához, továbbításához, valamint ahhoz, hogy a pályázatuk tartalma harmadik személy által megismerhető legyen. Hozzájárult továbbá a pályázati anyagban foglalt személyes adatok pályázati eljárással összefüggő kezeléséhez.

A pályázatban nincs arra vonatkozóan nyilatkozat, hogy a képviselő-testület általi javaslattételre nyílt, vagy zárt ülésen kerüljön sor. Erre tekintettel a pályázóval felvettük a kapcsolatot, és kértük, hogy nyilatkozzon a pályázati anyagának nyílt, vagy zárt ülésen történő megtárgyalásáról. Ennek során a pályázó nyíltképviselő-testületi ülés tartását kérte, erre tekintettel az előterjesztés nyílt ülésen kerül megtárgyalásra.

Kérem a tisztelt Képviselő-testületet, hogy fentiek figyelembevétele mellett a határozat-tervezetet megtárgyalni és elfogadni szíveskedjen!

Tiszavasvári, 2017. június 16.

**Dr. Fülöp Erik**

 **polgármester**

## HATÁROZAT-TERVEZET

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2017.(VI.29.) Kt. sz.**

**határozata**

**A Tiszavasvári Általános Iskola intézményvezető-helyettes (magasabb vezető) beosztás álláshelyre benyújtott pályázat véleményezéséről**

1. Tiszavasvári Város Önkormányzata Képviselő-testülete a nemzeti köznevelésről szóló 2011. évi CXC. törvény 83. § (3)-(4) bekezdései alapján a Nyíregyházi Tankerületi Központ által fenntartott és működtetett Tiszavasvári Általános Iskola intézményvezető-helyettesi beosztására

javasolja/nem javasolja

Szabó András Károlyt.

2. A Képviselő-testület megbízza Dr. Fülöp Erik polgármestert, hogy a javaslatot továbbítsa a Nyíregyházi Tankerületi Központ felé.

**Határidő:** 2017. július 09. **Felelős:** Dr. Fülöp Erik polgármester